Nordjyderne kan fredag morgen køre på arbejde på regionens fremkommelige veje. Der er dog faldet en vis mængde sne i løbet af natten, så derfor skal man stadig være forsigtig, når man kører. - Der er ikke kommet den mængde sne, vi havde forventet. Der kom noget sne først på natten, så folk skal stadig være forsigtige her til morgen, siger Michael Elkjær, vagtchef ved Nordjyllands Politi. Ifølge trafikken.dk er vejene i Thisted, Hjørring, Frederikshavn, Aalborg. Mariagerfjord og Rebild kommuner glatte her til morgen. Men trods sneen fyger, så er alle veje i regionen stadig fremkommelige – også de helt små af slagsen. - Vi har ikke hørt, at de ikke er farbare, det er vores forventning, at de små veje også er farbare, fortæller Michael Elkjær.
Nordjylland blev skånet for snestorm i løbet af natten til fredag. Vejene er fremkommelige, men stadig glatte på grund af snefald.